**A 130. sorszámú Kőfaragó, műköves és épületszobrász megnevezésű szakképesítés szakmai és vizsgakövetelménye**

1. **AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 34 582 07

1.2. Szakképesítés megnevezése: Kőfaragó, műköves és épületszobrász

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében az Építészet

 szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6 Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel** **betölthető munkakör(ök)** |
| 3.1.2. | 7536 | Kőfaragó, műköves | Kézi kőfaragó |
| 3.1.3. | Épületszobrász |
| 3.1.4. | Műkőkészítő |
| 3.1.5. | Sírkőkészítő |

3.2. A szakképesítés munkaterületének rövid leírása:

Az épületek külső és belső tereinek természetes és műkőből, valamint gipszből történő felépítését, burkolását, díszítését végzi. Parkok, terek, kertek és udvarok díszítőelemeit megtervezési, kivitelezi és elhelyezi.

A szakképesítéssel rendelkező képes:

* ellenőrizni a munkavégzés feltételeit, helyszíni méréseket végezni
* értelmezni a rendelkezésre álló műszaki dokumentáció tartalmát és használni az építészeti alapfogalmakat

munkája során

* felvonulni a megfelelő eszközökkel a munkaterületre
* betartani az építési technológiai folyamatok sorrendiségét
* biztosítani az anyagok, eszközök szakszerű tárolását és figyelemmel kísérni a munkájához szükséges anyagok folyamatos utánpótlását
* ellenőrizni a felhasználásra kerülő anyagokat, biztosítani azok szakszerű felhasználását
* gondoskodni a munkaterület folyamatos tisztántartásáról
* átadni a munkát a munkáltatójának, levonulni a munkaterületről
* alkalmazni és értelmezni a műszaki ábrázolás módszereit, értelmezni az építőipari rajzokat
* alkalmazni a különböző szerkezetek jelölését, értelmezni a szerkezetek térbeli helyzetét
* értelmezni a különböző szintű dokumentációk tartalmát, és a gyakorlatban hasznosítani azokat
* betartani és betartatni a munkavédelmi, biztonságtechnikai, tűz- és környezetvédelmi előírásokat
* betartani, betartatni a foglalkozás-egészségügyi előírásokat
* baleset, illetve veszélyhelyzet esetén munkakörének megfelelően intézkedni, elsősegélyt nyújtani
* használni a kivitelezési munkák végrehajtásához szükséges munkavédelmi eszközöket
* biztosítani az anyagok, eszközök szakszerű, biztonságos mozgatását, használatát
* gondoskodni a munkavédelmi eszközök használhatóságáról
* elvégezni a munkaterület kockázat elemzését, értékelését
* betartani és betartatni a Munka Törvénykönyve alapelveit, területi és személyi hatályát
* munkaszerződést kötni, betartja és betartatja a szerződésben foglaltakat
* betartani és betartatni a munkavállalói és a munkáltatói jogokat és kötelezettségeket
* betartani és betartatni a munkaviszony megszüntetésére, megszűnésére vonatkozó szabályokat
* alkalmazni a norma időre, norma rendszerre vonatkozó előírásokat
* szakmai ajánlatot készíteni és adni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 31 582 04 | Sírkő és műkőkészítő | részszakképesítés |
| 3.3.4. | 35 582 04 | Műemléki díszítőszobrász | szakképesítés-ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés** **szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 10101-12 | Építőipari közös tevékenység |
| 4.4. | 10273-12 | Kőfaragó munkák |
| 4.5. | 10272-12 | Épületszobrász munkák |
| 4.6. | 10271-12 | Műkő- és sírkőkészítő munkák  |
| 4.7. | 11497-12 | Foglalkoztatás I. |
| 4.8. | 11499-12 | Foglalkoztatás II. |
| 4.9. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2.A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés** **szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10101-12 | Építőipari közös tevékenység | írásbeli |
| 5.2.4. | 10273-12 | Kőfaragó munkák | gyakorlati |
| 5.2.5. | 10272-12 | Épületszobrász munkák | gyakorlati |
| 5.2.6. | 10271-12 | Műkő- és sírkőkészítő munkák  | gyakorlati |
| 5.2.7. | 11497-12 | Foglalkoztatás I. | írásbeli |
| 5.2.8. | 11499-12 | Foglalkoztatás II. | írásbeli |
| 5.2.9. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Kőfelület megdolgozása

A vizsgafeladat ismertetése: Egyszerű hajlat tagozat faragása szabályosra vágott kemény mészkőben a hajlat profil hossza 30cm

A vizsgafeladat időtartama: 180 perc

A vizsgafeladat értékelési súlyaránya: 30%

B) A vizsgafeladat megnevezése: Műkőtermék előállítása és megmunkálása

A vizsgafeladat ismertetése: Műkőtermék formába öntése a vizsga helyszínén elkészített forma felhasználásával felület besimítással. Kész nyers műkőtermék csiszolása, tömítése

A vizsgafeladat időtartama: 240 perc

A vizsgafeladat értékelési súlyaránya: 40%

5.3.2. Központi írásbeli vizsgatevékenység

A vizsgafeladat megnevezése –

A vizsgafeladat ismertetése –

 A vizsgafeladat időtartama: –

 A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Kőfaragó és műkőipari szakmai ismeretek

A vizsgafeladat ismertetése: A szóbeli központilag összeállított vizsga kérdései a 4. Szakmai követelmények fejezetben megadott modulokhoz tartozó témaköröket tartalmazza

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A gyakorlati vizsgán a felkészülés során használt tankönyvek és segédletek, jegyzetek használhatóak. A vizsgázó saját kézi szerszámait használhatja, ha azok a munkavédelmi feltételeknek megfelelnek

A szakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Diagnosztikai (felületvizsgáló) eszközök, berendezések, műszerek |
| 6.3. | Kéziszerszámok (kőfaragó, műköves, épületszobrász) |
| 6.4. | Díszítő szerszámok (mintázófa, szobrászkések, vésők) |
| 6.5. | Kő, műkő megmunkálási gépek |
| 6.6. | Elektromos kisgépek |
| 6.7. | Mérőeszközök |
| 6.8. | Állvány, létra |
| 6.9. | Műszaki dokumentáció |
| 6.10. | Számítógép |
| 6.11. | Szoftverek |
| 6.12. | Nyomtató |
| 6.13. | Egyéni és csoportos munkavédelmi eszközök, berendezések |
| 6.14. | Anyagmozgató gépek, eszközök |

**7. EGYEBEK**